เปลี่ยนอารมณ์จากลุ้นหุ้นมาลุ้นกีฬาซักหน่อย…
*ลุ้นบอลชายชุดใหญ่ คว้าแชมป์ "คิงส์ คัพ" ครั้งที่ 44 คิกออฟ 2 ทุ่มตรง ไทยรัฐทีวียิงสด ได้รับชมกันถ้วนหน้า เพราะเป็นฟรีทีวี งานนี้หากคว่ำจอร์แดนได้ บอกเลย คัดบอลโลกรอบ 3 (รอบสุดท้าย) มีลุ้น!
5 มิ.ย. 2559


 
*ลุ้นบอลชายชุดใหญ่ คว้าแชมป์ “คิงส์ คัพ” ครั้งที่ 44 คิกออฟ 2 ทุ่มตรง ไทยรัฐทีวียิงสด ได้รับชมกันถ้วนหน้า เพราะเป็นฟรีทีวี งานนี้หากคว่ำจอร์แดนได้ บอกเลย คัดบอลโลกรอบ 3 (รอบสุดท้าย) มีลุ้น!
*เห็นรุ่นพี่โชว์ทีเด็ด น้องๆ บอลชายชุด ยู-21 ไม่น้อยหน้าเหมือนกัน ผ่านเข้าชิงศึก “เนชั่น คัพ 2016” ที่มาเลฯ พบกับเจ้าภาพ งานนี้สนุกแน่ หากใครคว้าแชมป์ได้ เหรียญทองซีเกมส์ ครั้งที่ 29 ช่วงปลายปีหน้า อยู่ใกล้แค่เอื้อม
*คิกออฟ 3 ทุ่มตรง คืนนี้ ตามเวลาในไทย ช่อง ทรูสปอร์ต 2 ทรูสปอร์ต เอชดี 2 และ True4U ยิงสดจากรัฐมะละกา “มาดามเดียร์” วทันยา วงษ์โอภาสี ผู้จัดการทีม ประกาศกร้าว “ต้องแชมป์เท่านั้น!”…สงสัยมีเตรียมอัดฉีดก้อนงาม
*ปิดท้ายไฮไลท์วันนี้สำหรับกีฬาไทย ความสุขที่แท้จริงไม่หลอกลวงใคร รวมถึงตัวเอง เราไปกันที่สวิตเซอร์แลนด์ แดนขุนเขาสวรรค์ ไปเชียร์นักตบสาวไทยให้คว้าแชมป์ “มงโทรซ์ วอลเลย์บอล มาสเตอร์ 2016” มาครองให้ได้
*เมื่อคืนตบชนะสาวเติร์กมาได้ในรอบรองฯ ชนิดคนดูหัวใจเกือบวาย คืนนี้งานหินเจอกับสาวจีน แต่เลือดนักสู้ระดับนี้ บอกเลย เตรียมเฮได้! ทรูสปอร์ต 7 และ ทรูสปอร์ต เอชดี 3 ถ่ายสด 3 ทุ่มตรง ช่วยกันเชียร์ด้วยนะครับ
 
ลุ้นกีฬาให้สบายอารมณ์ก่อน เรื่องหุ้นมาว่ากันพรุ่งนี้ครับ
ทีมงานข่าวหุ้นธุรกิจออนไลน์